U-I-172/12
Natisni
Opravilna št.:
U-I-172/12
Datum odločitve:
24. 10. 2013
ECLI:
ECLI:SI:USRS:2013:U.I.172.12
Akt:
Zakon o dodatnih interventnih ukrepih za leto 2012 (Uradni list RS, št. 110/11 in 43/12) (ZDIU12), 5.a čl.
Izrek:
Zahteva za oceno ustavnosti 5.a člena Zakona o dodatnih interventnih ukrepih za leto 2012 (Uradni list RS, št. 110/11 in 43/12) se zavrže.
Evidenčni stavek:
Ustavno sodišče zahtevo zavrže, če predlagatelj ne izkaže ogroženosti pravic delavcev.
Geslo:
1.2.51.3.6 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Reprezentativni sindikat za območje države.
1.5.51.1.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Neupravičeni predlagatelj. 
1.4.51.3 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Položaj predlagatelja.
Pravna podlaga:
Člen 23.a.1.11, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Zveza  svobodnih sindikatov Slovenije, Ljubljana
Datum vloge:
6. 7. 2012
Vrsta odločitve:
sklep
Vrsta rešitve:
zavrženje
Dokument:
US30250
Dokument v PDF obliki:
U-I-172-12-.pdf
135 KB
Prenesite datoteko
U-I-172/12-17
24. 10. 2013
SKLEP
Ustavno sodišče je v postopku za oceno ustavnosti, začetem z zahtevo Zveze  svobodnih sindikatov Slovenije, Ljubljana, ki jo zastopa predsednik mag. Dušan Semolič, in drugih, na seji 24. oktobra 2013
sklenilo:
Zahteva za oceno ustavnosti 5.a člena Zakona o dodatnih interventnih ukrepih za leto 2012 (Uradni list RS, št. 110/11 in 43/12) se zavrže.
OBRAZLOŽITEV
1. Predlagatelji izpodbijajo 5.a člen Zakona o dodatnih interventnih ukrepih za leto 2012 (ZDIU12), ki ureja višino regresa za letni dopust v finančnih in nefinančnih družbah. Zatrjujejo njegovo neskladje z 2., 8., 76. in 155. členom Ustave.
2. Reprezentativni sindikat za območje države za posamezno dejavnost ali poklic lahko na podlagi enajste alineje prvega odstavka 23.a člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) začne postopek za oceno ustavnosti oziroma zakonitosti predpisa le, če so ogrožene pravice delavcev.
3. Po izpodbijani določbi pripada zaposlenim v finančnih in nefinančnih družbah, v katerih je država ali občina neposredno ali posredno več kot 25 odstotni lastnik premoženja, ne glede na določbe drugih predpisov in kolektivnih pogodb, s katerimi je določena višina regresa za letni dopust za te zaposlene, v obdobju, opredeljenem v tej določbi, regres za letni dopust v manjšem znesku, tj. največ v višini minimalne plače. Zgolj zmanjšanje določene pravice, ki sicer pripada delavcem, kot v obravnavanem primeru, še ne pomeni tudi ogroženosti njihovih pravic. Iz navedb predlagateljev pa ne izhaja, kako naj bi bile pravice delavcev zaradi nižje višine regresa za letni dopust ogrožene.
4. Glede na navedeno predlagatelji niso izkazali pogoja ogroženosti pravic delavcev po enajsti alineji prvega odstavka 23.a člena ZUstS. Zato je Ustavno sodišče njihovo zahtevo zavrglo.
5. Ustavno sodišče je sprejelo ta sklep na podlagi prvega odstavka 25. člena ZUstS v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik